
Comisia pentru buget, finanţe şi bănci

Bucureşti 28.08.2001

Nr.XVIII/2/544

Biroul Permanent

al

Camerei  Deputaţilor 

Vă înaintăm, alăturat, raportul asupra propunerii legislative privind protecţia socială a persoanelor cu venituri mici prin impozitarea diferenţiată a bunurilor de bază cu care comisia noastră a fost sesizată în fond cu adresa Biroului Permanent nr.234 din 25 iunie 2001.

PREŞEDINTE,

Prof.dr. Florin Georgescu

Nr.544

RAPORT

asupra propunerii legislative privind protecţia socială a persoanelor cu venituri mici prin impozitarea diferenţiată a bunurilor de bază

In urma examinării propunerii legislative privind protecţia socială a persoanelor cu venituri mici prin impozitarea diferenţiată a bunurilor de bază, în şedinţa din 28 august 2001, comisia a hotărât, cu majoritate de voturi că aceasta nu poate fi acceptată şi propune Plenului respingerea. Acest act normativ determină o situaţie discriminatorie pentru o categorie de persoane şi, totodată, descurajează investiţiile imobiliare. Din cuprinsul propunerii legislative se desprinde ideea constituirii unui fond special care să fie utilizat pentru “construirea de locuinţe sociale şi pentru protecţia socială a persoanelor defavorizate, a disponibilizaţilor şi şomerilor”. Astfel, se încalcă prevederea art.19 alin.(5) din Legea nr.72/1996 privind finanţele publice, cu modificările şi completările ulterioare. În legislaţia actuală există deja Ordonanţa Guvernului nr.73/1999 privind impozitul pe venit, nefiind necesare alte prevederi legale, care să stabilească o impozitare diferenţiată în funcţie de venituri.

Prezentul proiect de Lege face parte din categoria legilor organice.

PREŞEDINTE,

Prof.dr.Florin Georgescu
SECRETAR,

Dr.ec. Daniel Ionescu

Experţi parlamentari:

Onete Alexandru

Popescu Luminiţa
